钦定古今图书集成/理学汇编/学行典/第152卷 > 公良儒
## 钦定古今图书集成/理学汇编/学行典/第152卷 > 公良儒

按《家语》七十二弟子解：“公良儒，陈人，字子正，贤而有
勇。孔子周行，常以家车五乘从。”

《困誓》篇：“孔子适卫，路出于蒲，会公叔氏以蒲叛卫而
正之。孔子弟子有公良儒者，为人贤长，有勇力，以私
车五乘从夫子行，喟然曰：‘昔吾从夫子遇难于匡，又
伐树于宋，今遇困于此，命也夫！与其见夫子仍遇于
难，宁我斗死’！挺剑而合众将与之战。蒲人惧曰：‘苟无
适卫，吾则出子以盟’。孔子而出之东门，孔子遂适卫。”
按《史记仲尼弟子列传》：“公良儒字子正。”

按《阙里志》：“公良儒，唐赠东牟伯，宋封牟平侯。”